CELEX: 62017TA0493
Language: bg
Date: 2018-11-29 00:00:00
Title: Дело T-493/17: Решение на Общия съд от 29 ноември 2018 г. — WL/ERCEA (Публична служба — Договорно наети служители — Административно разследване — Удължаване на срока за изпитване — Подготвителен акт — Уволнение — Уведомяване за уволнението по електронната поща — Срок за обжалване по административен ред — Момент, от който срокът започва да тече — Недопустимост — Спазване на съществените процесуални правила — Решение за уволнение в края на срока за изпитване — Прекъсване на връзките на доверие — Отговорност — Искане за провеждане на съдебно заседание, направено в жалбата и непотвърдено в съответствие с член 6, параграф 2 от Процедурния правилник)

4.2.2019   
            
            
               BG
            
            
               Официален вестник на Европейския съюз
            
            
               C 44/36
            
         
      Решение на Общия съд от 29 ноември 2018 г. — WL/ERCEA
      (Дело T-493/17) (1)
      
      ((Публична служба - Договорно наети служители - Административно разследване - Удължаване на срока за изпитване - Подготвителен акт - Уволнение - Уведомяване за уволнението по електронната поща - Срок за обжалване по административен ред - Момент, от който срокът започва да тече - Недопустимост - Спазване на съществените процесуални правила - Решение за уволнение в края на срока за изпитване - Прекъсване на връзките на доверие - Отговорност - Искане за провеждане на съдебно заседание, направено в жалбата и непотвърдено в съответствие с член 6, параграф 2 от Процедурния правилник))
      (2019/C 44/46)
      Език на производството: италиански
      
         Страни
      
      
         Жалбоподател: WL (представител: F. Elia, avocat)
      
         Ответник: Изпълнителна агенция на Европейския съвет за научни изследвания (представители: F. Sgritta и M. Chacón Mohedano, подпомагани от de A. Dal Ferro, avocat)
      
         Предмет
      
      Искане на основание член 270 ДФЕС, първо, за отмяна на решението на ERCEA за уволнение, съобщено на жалбоподателката устно на 10 януари 2017 г., за незабавно възстановяване на трудовото правоотношение, за осъждане на ERCEA да изплати цялото трудово възнаграждение за междувременно изминалия период; второ, за отмяна на решението на ERCEA от 28 октомври 2016 г., за продължаване на изпитателният срок на жалбоподателката и да се приеме за установено, че от 1 ноември 2016 г. този изпитателен срок не съществува; трето, за отмяна на актовете, съставени в административно разследване, осъществено от Службата за разследвания и дисциплинарни въпроси на Комисията (IDOC) и на доклада за това разследване от 7 ноември 2016 г. и осъждане на ERCEA да заличи административното разследване от информационната система за управление на персонала и от всяка друга база данни, съществуваща в институциите на Европейския съюз; четвърто, за отмяна на решението за уволнение с дата 22 декември 2016 г., получено от жалбоподателката на 24 януари 2017 г., незабавното възстановяване на трудовото правоотношение и осъждане на ERCEA да изплати обезщетение за претърпените вреди, състоящо се от възнагражденията, дължими от датата на уволнението до публикуването на решението, или, ако не бъде възстановена на работа, за осъждане на ERCEA да ѝ заплати обезщетение за вредите, състоящи се в загубата на трудовите възнаграждения до края на срока на договора (януари 2018 г.), равняващи се на 39 000,00 EUR; и пето, при всяко положение за осъждане на ERCEA да заплати на жалбоподателката обезщетение в размер на 300 000,00 EUR или друга, по-голяма или по-малка сума, определена по справедливост, за сериозното увреждане на имиджа и на личната и професионална репутация на жалбоподателката.
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Осъжда WL да заплати съдебните разноски.
               
            
         (1)  ОВ C 318, 25.9.2017 г.